Aegukga

Aegukga er også navnet på den nordkoreanske nasjonalsangen, se Aegukka.
Aegukga (Hangul: 애국가, Hanja: 愛國歌, McCune-Reischauer: Aegukka, revidert romanisering: Aegukga) er den sørkoreanske nasjonalsangen. Tittelen betyr «elsk landet».

I 1896 publiserte avisa Dongnip Sinmun ulike versjoner av tekst til sangen. Hvilken musikk en benyttet de første årene er ikke helt sikkert. Det er kjent at det ble etablert et band under Daehan (1897–1910) som spilte «Dae-han Empire Aegukga» som ble komponert i 1902 ved viktige nasjonale anledninger.

En tror at teksten er skrevet rundt år 1900 av politikeren Yun Chiho eller av uavhengighetslederen og læreren An Chang-ho. Til å begynne med ble Aegukga sunget til den skotske folkemelodien Auld Lang Syne. Under den japanske koloniseringen (1910–1945) ble sangen forbudt, men koreanere i utlendighet fortsatte å synge sangen som et symbol på ønsket om uavhengighet. I 1937 komponerte Ahn Eak-tay under opphold i Spania musikken til sangen. Denne ble gjort offisiell av den koreanske eksilregjeringen (1919–1945) i Shanghai, Kina.

Aegukga ble sunget under seremonien som feiret proklamasjonen av republikken Sør-Korea den 15. august 1948, tre år etter at den japanske okkupasjonen ble avskaffet som følge av den japanske kapitulasjonen ved avslutningen av den andre verdenskrig.

 Tekst 
 KoreanskKoreansk med hanjaRevidert romanisering1234Refrain
 Engelsk  1Engelsk 2Forsøk på norsk tekst1Helt til Østhavet tørker og Paektufjellet forvitrer
Himmelen vil vokte over oss, vår evige nasjon!2Som furttrærne på Namfjellet står vi fast
Verken vind eller frost vil endre vår vilje.3Høstens kveldsskyer høye og klare
Den klare månen i våre hjerter, enkel og sann.4Med slik en vilje, lojalitet hjerte og hånd
la oss elske, uansett sorg eller glede, dette elskede land.RefrengSharonrosen på tusener av mil av land og elver
Voktet av dets folk, evig må Korea stå!

 Opphavsrettspørsmål 
Siden teksten ble skrevet på 1800-tallet, skulle det ha vært allmenn eiendom. Fordi komponisten Ahn Eak-tay døde i 1965 ville kopiretten bli beholdt fram til 2015. To koreanske fotballag ble stevnet av innehaverne av kopiretten forde lagene spilte sangen før en kamp i desember 2003. Mange nettsteder ble tvunget til å trekke sangen tilbake. Imidlertid gav komponistens enke, Lolita Ahn og hennes familie alle rettigheter knyttet til musikken til koreanske myndigheter den 16. mars 2005, noe som trolig vil løse opphavsrettslige spørsmål.

 Eksterne lenker 
 MIDI fil
 Forsøk på å skrive Aegukga på koreansk
 Historien om Aegukga fra sørkoreanske myndigheter (samt fremføring og noter) 
 Komponenten Ahn's familie gir bort kopiretten til nasjonalsangen (Korea.Net) 

Kategori:Sørkoreansk musikk
Kategori:1948 i Sør-Korea